I. ປະຫວັດໂດຍຫຍໍ້ຂອງ ສະຖາບັນໄປສະນີ, ໂທລະຄົມມະ ນາຄົມ ແລະ ການສື່ສານ.
ສະຖາບັນໄປສະນີ, ໂທລະຄົມມະນາຄົມ ແລະ ການສື່ສານ (ສປທ) ຫຼື Institute of Posts and Telecommunications (IPT) ໄດ້ສ້າງຂຶ້ນໃນປີ ຄ.ສ 1973 ພາຍໃຕ້ການອຸປະຖໍາທາງດ້ານການກໍ່ສ້າງອາຄານ,ຫ້ອງທົດລອງ,ອຸປະກອນ ແລະ ຫຼັກສູດການຮຽນການສອນຄົບສຸດໂດຍອົງການໂທລະຄົມສາກົນ (ITU) ຊື່ເດີມເອີ້ນວ່າ:ສູນກາງ-ຝຶກອົບຮົມ ວິຊາຊີບໂທລະຄົມມະນາຄົມແຫ່ງຊາດ (Centre National de Formation des Telecommunications).
ຕັ້ງແຕ່ປີ ຄ.ສ 2011 ເຖິງປັດຈຸບັນ ແມ່ນໄດ້ປ່ຽນຊື່ມາເປັນ ສະຖາບັນ ໄປສະນີ, ໂທລະຄົມມະນາຄົມ ແລະ ການສື່ສານ ຂຶ້ນກັບກະຊວງໄປສະນີ, ໂທລະຄົມມະນາຄົມ ແລະ ການສື່ສານ ແລະ ມີພາລະບົດ ບາດຕາມ ຂໍ້ຕົກລົງຂອງລັດຖະມົນຕີວ່າການສະບັບເລກທີ 992/ປທສ, ລົງວັນທີ 05/06/2013.
ເປັນສະຖາບັນພັດທະນາບຸກຄະລາກອນດ້ານ ໄປສະນີ ແລະ ວິສະວະກໍາ ໄອຊີທີ ແຫ່ງຊາດ ໃນລະດັບຊັ້ນກາງ, ຊັ້ນສູງ ແລະ ປະລິນຍາຕີ. ໃນຮູບແບບການຮຽນ ແລະ ການຝຶກອົບຮົມ.
II. ພາລະບົດບາດ
ສະຖາບັນໄປສະນີ, ໂທລະຄົມມະນາຄົມ ແລະ ການສື່ສານ ມີຖານະທຽບເທົ່າກົມ, ສັງກັດໃນໂຄງປະກອບການຈັດຕັ້ງຂອງ ກະຊວງໄປສະນີ, ໂທລະຄົມມະນາຄົມ ແລະ ການສື່ສານ,
ມີພາລະບົດບາດເປັນຫົວໜ່ວຍວິຊາການໃນການຄົ້ນຄ້ວາສ້າງ,ປັບປຸງຫຼັກສູດການສິດສອນ, ສ້າງ ແລະ ພັດທະນາຊັບພະຍາ
ກອນມະນຸດໃຫ້ແກ່ຂະແໜງໄປສະນີ, ໂທລະຄົມມະນາຄົມ
ແລະ ໃຫ້ແກ່ສັງຄົມ.